Megmentőjének ajándékozta a veséjét
Húsz évvel életének megmentése után visszaadta a kölcsönt egy bosnyák férfi. Remzo Pevic mikor megtudta, hogy egykori megmentőjének veseproblémái vannak, habozás nélkül felajánlotta saját szervét a bajban lévő barátjának.
Két évtizede Pevic egy megvadul jeges patakba esett, ahonnan egy másik bosnyák férfi, Ahmet Adulovic sikeresen kimentette a szinte már élettelen bajbajutottat. A két ember kapcsolatban marad, s az ismeretséget akkor is ápolták, amikor Adulovic Kanadába költözött. Húsz évvel később Pevic megtudta, barátjának komoly veseproblémái vannak, sürgősen transzplantációra szorul. Miután az orvosok elvégezték rajta a vizsgálatot és kiderült, alkalmas donornak, azonnal repülőre ült, és egy kanadai kórházban alávette magát a nem túl kellemes beavatkozásnak. Pevic kijelentette: „Végül sikerült Ahmetnek megfizetnem a 20 évvel ezelőtti segítségét.” Adulovic az operáció után jobban lett és elmondta, „Remzonak gyermeke és felesége van, így nem akartam a segítségét elfogadni, de amikor egyre rosszabbul lettem, beleegyeztem a műtétbe. Most már vértestvérek lettünk”.